b'\n_START_ARTICLE_\nAcetilcistein\n_START_SECTION_\nPri boleznih dihal\n_START_PARAGRAPH_\nAcetilcistein zmanj\xc5\xa1uje viskoznost bronhialnega mukusa, kar olaj\xc5\xa1a izka\xc5\xa1ljevanje in posledi\xc4\x8dno umiri ka\xc5\xa1elj. Viskoznost bronhialnega mukusa je odvisna od koncentracije mukoproteinov in nekoliko manj od koncentracije dezoksiribonukleinske kisline. Acetilscistein ima v svoji kemijski zgradbi sulfhidrilno (SH\xe2\x80\x93) skupino, ki cepi disulfidne vezi v mukoproteinih in s tem zmanj\xc5\xa1a gostoto izlo\xc4\x8dka v plju\xc4\x8dih._NEWLINE_Hkrati zaradi dvojnega antioksidacijskega delovanja (neposredno ve\xc5\xbee kisikove radikale ter posredno deluje antioksidacijsko s spodbujanjem sinteze glutationa) zmanj\xc5\xa1uje oksidacijski stres v plju\xc4\x8dih. Klini\xc4\x8dne \xc5\xa1tudije so pokazale, da uporaba acetilcisteina pomembno zmanj\xc5\xa1a remisijo kroni\xc4\x8dne obstruktivne plju\xc4\x8dne bolezni pri kadilcih in nekadilcih.'